google/wiki40b huggingface dataset:
Παναγία των Παρισίων (ταινία του 1923)

Η Παναγία των Παρισίων είναι Αμερικανικής παραγωγής ταινία Δράματος του 1923 από την Universal βασισμένη στην ομώνυμη ιστορία,πρωταγωνιστεί ο Λον Τσάνεϊ στον ρόλο του Κουασιμοδου. Το υποστηρικτικό καστ περιλαμβάνει τους Πάτσι Ρουθ Μίλερ, Νόρμαν Κέρρι, Νάιτζελ ντε Μπρουλιέ και Μπράντον Χουρστ. Η ταινία ήταν το "Σούπερ Κόσμημα" της Universal του 1923 και ήταν η πιο επιτυχημένη βουβή ταινία τους, με κέρδη 3.5 εκατομμυρίων δολαρίων.
Η ταινία βασίζεται στο μυθιστόρημα του 1831 του Βίκτωρ Ουγκώ και είναι αξιοσημείωτη για τα στιγμιότυπα που θυμίζουν Παρίσι του 15ου αιώνα, καθώς και για την απόδοση και το μέικαπ του Τσάνεϊ ως ο βασανισμένος Κουασιμόδος. Η ταινία ανέβασε τον Τσάνεϊ, ήδη γνωστό ηθοποιό, σε πλήρη αστέρα στο Χόλιγουντ και επίσης συνέβαλε στον καθορισμό ενός προτύπου για πολλές ταινίες φρίκης αργότερα, συμπεριλαμβανομένου του Φαντάσματος της Όπερας του Τσάνεϊ το 1925. Το 1951 η ταινία εισήλθε στο κοινό κτήμα στις Ηνωμένες Πολιτείες επειδή οι ιδιοκτήτες δεν ανανέωσαν την καταχώρισή τους για δικαιώματα πνευματικής ιδιοκτησίας κατά το 28ο έτος μετά τη δημοσίευσή τους.

Διατήρηση

Original prints of the film were on cellulose nitrate film stock and were either worn out, decomposed, or were destroyed by the studio (mostly the latter). Original prints were on tinted film stock in various colors, including sunshine, amber, rose, lavender, and blue.
The only surviving prints of the film are 16mm "show-at-home" prints distributed by Universal in the 1920s and 1930s for home-movie purposes, and no original 35mm negatives or prints survive. Most video editions (including public domain releases) of the film are derived from 16mm duplicate prints that were distributed by Blackhawk Films in the 1960s and 1970s. A DVD release of a newly restored print of the film was released by Image Entertainment on October 9, 2007. A Blu-ray release of a newly restored print of the film was released by Flicker Alley on March 18, 2014.
Ολλανδικές γενικές εκλογές (2017)

Γενικές εκλογές διεξήχθησαν στην Ολλανδία στις 15 Μαρτίου 2017 προκειμένου να εκλεγούν όλα τα 150 μέλη της βουλής των Αντιπροσώπων.
Αυτές ήταν οι πρώτες εκλογές που διεξήχθησαν μετά την ολοκλήρωση της τετραετούς θητείας της προηγούμενης κυβέρνησης (αντί της παραίτησης του υπουργικού συμβουλίου) από το 2002. Οι εκλογές του 2012  είχαν ως αποτέλεσμα τον σχηματισμό κυβέρνησης συνασπισμού με πρωθυπουργό τον Μαρκ Ρούτε. Ο συνασπισμός απαρτίστηκε από το Λαϊκό Κόμμα για την Ελευθερία και τη Δημοκρατία (VVD) και το Εργατικό Κόμμα (PvdA). Επειδή η δεύτερη κυβέρνηση Ρούτε δεν διέθετε την πλειοψηφία στη Γερουσία, βασίστηκε στην υποστήριξη των Δημοκρατών 66 (D66), της Χριστιανικής Ένωσης (CU) και του Πολιτικού Κόμματος Μεταρρύθμισης (SGP).
Τα προκαταρκτικά αποτελέσματα και οι δημοσκοπήσεις έξω από τα εκλογικά τμήματα για τις εκλογές του 2017 έδειξαν ότι το VVD έχασε κάποιες έδρες, αλλά διατήρησε τη θέση του ως το μεγαλύτερο κόμμα, ενώ το PvdA υπέστη μια τεράστια απώλεια σε ψήφους και σε έδρες και απέτυχε να κερδίσει έναν δήμο, για πρώτη φορά στη ιστορία. Το Κόμμα για την Ελευθερία (PVV) κατάφερε να φτάσει στη δεύτερη θέση, με τα CDA, D66 και GroenLinks, επίσης, να πετυχαίνουν την αύξηση του αριθμού των εδρών. Προκειμένου να σχηματιστεί κυβέρνηση συνασπισμού με κοινοβουλευτική πλειοψηφία χρειάστηκαν τουλάχιστον άλλοι 4 εταίροι. Τα επίσημα αποτελέσματα των εκλογών πιστοποιήθηκαν και δημοσιοποιήθηκαν στις 21 Μαρτίου. Οι εκλεγμένοι βουλευτές κατέλαβαν τις έδρες τους στις 23 Μαρτίου.
Η συμμετοχή ήταν αυξημένη σε σύγκριση με τις προηγούμενες εκλογές, καθώς συνολικά 12,9 εκατ. ψηφοφόροι προσήλθαν στις κάλπες.
1716 Πέτερ

Φυσικά χαρακτηριστικά

Η μέση διάμετρος του Πέτερ εκτιμάται σε 27,12 ± 2,0 χιλιόμετρα. O φασματικός τύπος του είναι C (ανθρακούχος), ενώ το γεωμετρικό άλβεδό του είναι 0,066 ± 0,011. Ο Πέτερ περιστρέφεται γύρω από τον εαυτό του μία φορά κάθε 11 ώρες και 31 λεπτά.
Μαργαρίτα της Γαλλίας, βασίλισσα της Αγγλίας και της Ουγγαρίας

Πρώτος γάμος της Μαργαρίτας με τον Ερρίκο τον νεώτερο του Ανζού

Στις 2 Νοεμβρίου 1160 η Μαργαρίτα αρραβωνιάστηκε τον Ερρίκο τον Νεότερο, δεύτερο γιο αλλά πρώτο επιζώντα και διάδοχο του βασιλιά της Αγγλίας Ερρίκου Β΄, η ίδια ήταν μόλις 3 ετών και ο σύζυγος της 5, σαν προίκα η Μαργαρίτα έφερε στον ανήλικο σύζυγο της την περιοχή του Βεξίν. 
Ο νεαρός σύζυγος της στέφθηκε συμβασιλέας με τον πατέρα του στις 14 Ιουλίου 1170 συμβασιλέας με τον πατέρα του βασιλιά Ερρίκο Β´ απο τον αρχιεπίσκοπο Θωμά Μπέκετ, η Μαργαρίτα δεν στέφθηκε μαζί με τον σύζυγο της γεγονός που εξόργισε τον πατέρα της, ο πεθερός της Ερρίκος Β´ για να τον ηρεμήσει πραγματοποίησε νέα στέψη του γιου του Ερρίκου αυτή την φορά μαζί με την σύζυγο του στον καθεδρικό ναό του Ουίντσεστερ στις 27 Αυγούστου 1172.  Το μόνο παιδί που έκανε η Μαργαρίτα με τον Ερρίκο ήταν ο Γουλιέλμος στις 19 Ιουνίου 1177 ο οποίος πέθανε 3 μέρες αργότερα, η Μαργαρίτα από τότε δεν έκανε άλλο παιδί όχι μόνο με τον Ερρίκο αλλά ούτε και με τον δεύτερο σύζυγο της κάτι που αποδεικνύει οτι εκείνη την χρονιά μόλις 20 ετών έμεινε στείρα.
Κατηγορήθηκε για ερωτικές σχέσεις με τον Γουλιέλμο Μαρσάλ, 1ο κόμη του Πέμπροκ αλλά η ίδια αρνήθηκε τις κατηγορίες αυτό στάθηκε αιτία για τον νεαρό Ερρίκο να αναζητήσει το διαζύγιο του αλλά οι πραγματικοί λόγοι ήταν ότι δεν του έκανε διάδοχο. Η Μαργαρίτα στάλθηκε στην Γαλλία προκειμένου να προστατευθεί από τον εμφύλιο πόλεμο του συζύγου της με τον μικρότερο αδελφό του Ριχάρδο τον Λεοντόκαρδο.

Βασίλισσα της Ουγγαριας με τον δεύτερο γάμο της

Ο σύζυγος της πέθανε (1182), η στέψη της σύμφωνα με χρονικογράφο του 1218 περιελάμβανε ένα δακτυλίδι με τριαντάφυλλα σύμβολο του βασιλικού Οίκου του Ανζού, στην συνέχεια παντρεύτηκε τον βασιλιά της Ουγγαρία Μπέλα Γ΄,  ένα δαχτυλίδι από τριαντάφυλλα ανακαλύφθηκε στην τάφο της στην Βουδαπέστη (1838) και πιστεύεται οτι ανήκει στην ίδια. 
Ο δεύτερος σύζυγος της πέθανε (1196) και την επόμενη χρονιά πραγματοποίησε ταξίδι στους Αγίους Τόπους στον Άγιο Ιωάννη της Άκρας,  πέθανε 8 μέρες μετά την άφιξη της, τάφηκε στον Καθεδρικό ναό της Τύρου σύμφωνα με τον χρονικογράφο Γουλιέλμο της Τύρου.
Θεία Λειτουργία του Ιακώβου του Αδελφοθέου

Η Θεία Λειτουργία του Ιάκωβου του Αδελφοθέου είναι η αρχαιότερη από τα τέσσερα κύρια είδη της Ορθόδοξης Θείας Λειτουργίας και αποτελεί βάση για τα υπόλοιπα. Τελείται στις 23 Οκτωβρίου και την Κυριακή μετά τα Χριστούγεννα.
Προέρχεται από την Ιερουσαλήμ. Παρόλο που η διεξαγωγή της συνδέεται κυρίως με την 23η Οκτωβρίου και την Κυριακή μετά τα Χριστούγεννα, μπορεί να διεξαχθεί οποιαδήποτε άλλη μέρα του χρόνου.
Αφροδίσιον (Κύπρος)

Το Αφροδίσιον (αρχαία ελληνικά: Ἀφροδίσιον), επίσης γνωστό ως Αφροδισιάς, ήταν πόλη της Αρχαίας Κύπρου, ευρισκόμενη στο στενότερο τμήμα του νησιού, σε απόσταση, μόνον, 70 σταδίων από τη Σαλαμίνα.
Η τοποθεσία της βρίσκεται πλησίον των σημερινών Λιαστρικών Ακανθούς, εντός της de facto Τουρκικής Δημοκρατίας της Βόρειας Κύπρου.
Ντούσκο Ιβάνοβιτς

Καριέρα ως καλαθοσφαιριστής

Ως παίκτης ξεκίνησε την καριέρα του στην Γέντινστβο της γενέτειράς του. Στη συνέχεια αγωνίστηκε για την Μπούντουτσνοστ, την Γιουγκοπλάστικα Σπλιτ, την ισπανική Γιρόνα, τη γαλλική Λιμόζ, καθώς και την ελβετική Ολιμπίκ Φριμπούργκ. Με τον κροάτικο σύλλογο της ΚΚ Γιουγκοπλάστικα κατέκτησε δύο συνεχόμενες χρονιές το τρόπαιο της Ευρωλίγκας το 1989 και το 1990.

Προπονητική Καριέρα

Η προπονητική του καριέρα ξεκίνησε στην ελβετική Ολιμπίκ Φριμπούργκ τη σεζόν 1993-94, όπου υπήρξε ταυτόχρονα και παίκτης και βοηθός προπονητή. Τη σεζόν 1994-95 υπήρξε βοηθός προπονητή στην Ισπανία με τον σύλλογο της Γιρόνα. Έπειτα έχει υπάρξει προπονητής της Ολιμπίκ Φριμπούργκ (1995-1999), της Εθνικής ομάδας της Ελβετίας (1997-2000), της Λιμόζ τη σεζόν 1999-00, της Ταού Κεράμικα (2000-2005), και της Μπαρτσελόνα (2005-2008), από την οποία παραιτήθηκε στις 14 Φεβρουαρίου του 2008.
Από τη σεζόν 2008-09 ήταν πίσω στη Βιτόρια προπονώντας ξανά την Κάχα Λαμποράλ μέχρι το Νοέμβριο του 2012, όταν και απολύθηκε.
Τον Ιανουάριο του 2014 ανέλαβε την τεχνική ηγεσία της Εθνικής Βοσνίας και Ερζεγοβίνης. Τον Μάϊο του 2016 αποχώρησε από την ομάδα και αντικαταστάθηκε από τον Νταμίρ Μουαλομέροβιτς.
Στις 10 Ιουνίου του 2014 ο Ιβάνοβιτς υπέγραψε συμβόλαιο δύο ετών με τον Παναθηναϊκό. Στις 3 Μαίου του 2015, μετά την εντός εδρας ήττα με 66-77 από τον Ολυμπιακό για το ελληνικό πρωτάθλημα, απολύθηκε.
Στις 15 Μαρτίου του 2016 ο Ιβάνοβιτς προσλήφθηκε ως προπονητής της ρωσικής Χίμκι. Στις 29 Ιουνίου του 2017 η συνεργασία του με την ρωσική ομάδα λύθηκε.
Στις 20 Αυγούστου του 2018 ανέλαβε προπονητής στην τουρκική Μπεσίκτας.

Βραβεία και Επιτυχίες

Σαν προπονητής κατέκτησε το Κύπελλο Κόρατς με την ομάδα της Λιμόζ το 2000, ενώ ήταν δύο φορές φιναλίστ Ευρωλίγκας με την Ταού Κεράμικα το 2001 και το 2005. Όσον αφορά τις εθνικές διοργανώσεις κέρδισε τρία ελβετικά Πρωταθλήματα (1996-97, 1997-98, 1998-99) και δύο ελβετικά Κύπελλα (1997-98, 1998-99) με την Ολιμπίκ Φριμπούργκ, ένα γαλλικό Κύπελλο και ένα γαλλικό Πρωτάθλημα (1999-00) με την ομάδα της Λιμόζ, δύο ισπανικά Πρωταθλήματα (2001-02, 2009-10) και τέσσερα ισπανικά Κύπελλα (2001-02, 2003-04 και 2008-09 με την Μπασκόνια και 2006-07 με τη Μπαρτσελόνα). Στις 5 Απριλίου του 2015 κατέκτησε το Κύπελλο Ελλάδος με τον Παναθηναϊκό.
Δ΄ κατηγορία ποδοσφαίρου ανδρών Κύπρου 2014-15

Σύστημα διεξαγωγής

Στο πρωτάθλημα της Δ΄ κατηγορία την περίοδο 2014-15 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Σύμφωνα με την προκήρυξη οι πρώτες τρεις ομάδες θα προβιβάζονταν στην Γ΄ κατηγορία 2015–16 και οι τρεις τελευταίες ομάδες θα υποβιβάζονταν στα αγροτικά πρωταθλήματα. Οι υπόλοιπες 8 ομάδες (θέσεις 4-11) θα συμμετείχαν στο νέο πρωτάθλημα Επίλεκτη κατηγορία ΣΤΟΚ 2015-16 καθώς η περίοδος 2014-15 ήταν η τελευταία για τη Δ΄ κατηγορία. Ωστόσο, μετά την ολοκλήρωση του πρωταθλήματος αποφασίστηκε η αναδιάρθρωση όλων των πρωταθλημάτων. Έτσι, προβιβάστηκαν οι πέντε πρώτες ομάδες και δεν υποβιβάστηκε καμία. Οι υπόλοιπες εννέα ομάδες συμμετείχαν στην Επίλεκτη κατηγορία ΣΤΟΚ 2015-16.

Σύστημα βαθμολόγησης

Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Τεάτρο Ρεάλ

Ιστορία

Μετά από 32 χρόνια σχεδίασης και κατασκευής, ένα βασιλικό διάταγμα στις 7 Μαΐου 1850 θέσπισε την άμεση ολοκλήρωση του «Τεάτρο δε Οριέντε» και οι εργασίες τελείωσαν μέσα σε πέντε μήνες. Το κτίριο της όπερας, το οποίο βρίσκεται σχεδόν μπροστά στο Βασιλικό Ανάκτορο, την επίσημη κατοικία της βασίλισσας που διέταξε την κατασκευή του, της Ισαβέλλας Β΄, τελικά εγκαινιάστηκε τις 19 Νοεμβρίου 1850, με την Φαβορίτα του Γκαετάνο Ντονιτσέττι. Το 1863, ο Τζουζέπε Βέρντι επισκέφτηκε το θέατρο για την ισπανική πρεμιέρα του έργου Η δύναμη του πεπρωμένου. Το 1925, το Μπαλέ Ρους του Σεργκέι Ντιάγκιλεφ χόρευσε στο θέατρο με την παρουσία του Νιτζίνσκι και του Στραβίνσκι.
Από το 1867, φιλοξενούσε το Βασιλικό Ωδείο της Μαδρίτης μέχρι 1925, όταν βασιλικό διάταγμα τις 6 Δεκεμβρίου διέταξε την απομάκρυνσή του, εξαιτίας των ζημιών που είχει προκαλέσει στο κτίριο η κατασκευή του Μετρό της Μαδρίτης. Παρά το κλείσιμό του, η κυβέρνηση πάντα σκεφτόταν την πιθανότητα να το αποκαταστήσει, με πολυάριθμα πρότζεκτ, όπως του αρχιτέκτονα Ουρδανπιγιέτα Φλόρεθ, ο οποίος σχεδίασε μια φαραωνική ανακατασκευή του κτιρίου. Όμως, οικονομικές δυσκολίες απέτρεψαν την ολοκλήρωση τέτοιων έργων και οδήγησαν να γίνει μια απλή αποκαταστάση, που χρηματοδοτήθηκε από το ινστιτούτο Χουάν Μαρτς, και διεξήχθη με επικεφαλής πρώτα από τον αρχιτέκτονα Μανουέλ Γκονθάλεθ Βαλκάρθελ, και στη συνέχεια τους αρχιτέκτονες Μιγκέλ Βερδού Μπελμόντε και Φρανθίσκο Ροδρίγκεθ Παρτεαρρόγιο. 
Το θέατρο ξανάνοιξε το 1996 ως αίθουσα συναυλιών καθώς και ως κύριος χώρος εμφανίσεων της Εθνικής Ισπανικής Ορχήστρας και της συμφωνικής ορχήστρας RTVE. Η επαναλειτουργία εορτάστηκε με μία συναυλία της ισπανικής εθνικής ορχήστρας, την οποία διήθυνε ο Ραφαέλ Φρύμπεκ δε Μπούργος και ο Ορφεόν Ντονοστιάρρα. Το 1969, στο θέατρο έλαβε χώρα ο Διαγωνισμός Τραγουδιού Eurovision, με ένα μεταλλικό επί σκηνής άγαλμα από τον Σαλβαδόρ Νταλί.
Τη δεκαετία του 1990, το κτίριο ανακατασκευάστηκε ώστε να μπορεί να στεγάσει ξανά όπερες. Το κτίριο ολοκληρώθηκε το 1995, στη συνέχεια ξεκίνησε η τεχνική, διοικητική, καλλιτεχνική και λειτουργική οργάνωσή του και το θέατρο άνοιξε το 1997. Η ανακατασκευή βασίστηκε στα παλιά κτίρια όπερας κλασσικού ρυθμού με μόνο λίγο εκμοντερνισμό. Αρκετά καθίσματα δεν είχαν ορατότητα στη σκηνή και για να λυθεί αυτό το πρόβλημα, οι όπερες και τα μπαλέτα προβάλλονται ζωντανά στο επάνω τμήμα των τοίχων του κτιρίου.

Παραγωγές

Οι πιο δημοφιλείς όπερες του Τεάτρο Ρεάλ ήταν αυτές του λαϊκού ρεπερτορίου. Αυτές περιλαμβάνουν το Ριγκολέττο του Βέρντι (με 731 παραστάσεις), και ακολουθούν η Αΐντα με 361 και ο Τροβατόρε με 342. Από την άλλη, δύο έργα του Μάγερμπεερ, L'Africaine (με 268) και Les Huguenots (με 243) έχουν παρουσιαστεί για να προσελκύσουν κοινό. Η Λουκρητία Βοργία του Ντονιτσέττι έχει παιχθεί 218 φορές από την πρεμιέρα το 1919.
Mars Express

Μars Express (Μαρς Εξπρές) ονομάζεται μη επανδρωμένη διαπλανητική αποστολή του Ευρωπαϊκού Οργανισμού Διαστήματος. Σκοπός της αποστολής είναι η εξερεύνηση της ατμόσφαιρας και της επιφάνειας του πλανήτη Άρη. Το διαστημόπλοιο της αποστολής εκτοξεύτηκε τον Ιούνιο του 2003 από το κοσμοδρόμιο Μπαϊκονούρ και έφτασε σε τροχιά γύρω από τον πλανήτη Άρη της 25 Δεκεμβρίου του 2003. 
Αποτελείται από δύο διακριτά τμήματα, το διαστημικό όχημα Mars Express Orbiter και το όχημα προσεδάφισης Beagle 2. Το όχημα προσεδάφισης, που σχεδιάστηκε να εκτελέσει εξωβιολογικά και γεωχημικά πειράματα, απέτυχε μετά την προσεδάφιση να λειτουργήσει. Ο Mars Express Orbiter όμως παραμένει ενεργός και από το 2004 έχει πραγματοποιήσει επιστημονικές μετρήσεις όπως φωτογράφιση υψηλής ανάλυσης και χαρτογράφηση της επιφάνειας του πλανήτη, σάρωση μέσω ραντάρ των υποεπιφανειακών στρωμάτων του Άρη και ανάλυση της κυκλοφορίας των ανέμων και της σύστασης της ατμόσφαιρας.
Η ισχύ της αποστολής έχει επεκταθεί πολλές φορές. Η πιο πρόσφατη επέκταση ανακοινώθηκε τον Νοέμβριο του 2018 και ισχύει μέχρι τέλη του 2020, όπου προβλέπετε μια νέα επέκταση μέχρι το 2022.
Υπείρονας

Στην ελληνική μυθολογία με το όνομα Υπείρονας (Υπείρων, δεν πρέπει να συγχέεται με τον Υπερίονα) είναι γνωστός ένας από τους Τρώες που πήραν μέρος στον Τρωικό Πόλεμο. Ο Υπείρονας σκοτώθηκε σε αυτό τον πόλεμο από τον ήρωα Διομήδη, όπως αναφέρεται στην Ιλιάδα (ραψωδία Ε, στίχος 144).
Μεσοχώρι Ροδόπης

Ιστορικά στοιχεία

Μετά την καταστροφή της Σμύρνης, οι κάτοικοι του χωριού Ορταξί (Ορτακτσί) (Ortakci) της Αδριανούπολης στην Ανατολική Θράκη, έφυγαν τον Οκτώβριο του 1922, αφήνοντας πίσω τις ακίνητες περιουσίες και τη σοδειά εκείνης της χρονιάς. Διαμοιράστηκαν σε τέσσερα χωριά: τον Κριό και το Βάλτο του Νομού Έβρου, το Μεσοχώρι του Νομού Ροδόπης και την Μεσοκώμη του Νομού Σερρών.
Φεύγοντας, πήραν μαζί τους την καμπάνα της εκκλησίας του χωριού που ήταν αφιερωμένη στον Άγιο Γεώργιο, εγκαθιστώντας την στο Μεσοχώρι. Η εκκλησία γιορτάζει την ημέρα του Τιμίου Σταυρού και έχει δύο καμπάνες.
Μάρκο Βενιέρ, Άρχοντας των Κυθήρων

Οικογένεια

Ο γιος του ήταν ο Πέτρος Βενιέρ που παντρεύτηκε την Μποναφεμίνα Κουερίνι και απέκτησε τον Μάρκο Βενιέρ, ο Μάρκο παντρεύτηκε την Αικατερίνη και απέκτησε τον Πιέτρο Βενιέρ, Άρχοντα των Κυθήρων.
Κρατιδιακές εκλογές Κάτω Αυστρίας (2018)

Στις κρατιδιακές βουλευτικές εκλογές στην Κάτω Αυστρία που διεξήχθησαν στις 28 Ιανουαρίου 2018, το κυβερνών Αυστριακό Λαϊκό Κόμμα (ÖVP) διατήρησε την πλειοψηφία του στην τοπική βουλή, με 29 έδρες από τις συνολικά 56. Από το 2003 το συντηρητικό Λαϊκό Κόμμα απολαμβάνει της πλειοψηφίας στο κοινοβούλιο. Το ÖVP στις εκλογές του 2018 εξασφάλισε ποσοστό 49,6%.  Για πρώτη φορά στο κρατίδιο έλαβε μέρος και το NEOS κερδίζοντας 3 έδρες, ενώ το ποσοστό των Σοσιαλδημοκρατών παρέμεινε αμετάβλητο. Το Κόμμα Ελευθερίας της Αυστρίας έλαβε 8 έδρες, διπλασιάζοντας τα ποσοστά του σε σύγκριση με τα αντίστοιχα των προηγούμενων εκλογών του 2013, ενώ οι Πράσινοι διατήρησαν μόνο τις  3 από τις 4 έδρες που κατείχαν από το 2013. Δεν έλαβαν μέρος στις εκλογές η Ομάδα Στρόναχ και το KPÖ.
Γενικές εκλογές των Φίτζι (2018)

Γενικές εκλογές διεξήχθησαν στα Φίτζι στις 14 Νοεμβρίου 2018.  Το αποτέλεσμα ήταν μια νίκη για το κυβερνών κόμμα Πρώτα τα Φίτζι του πρωθυπουργού Φρανκ Μπαϊνιμαράμα, το οποίο έλαβε λίγο περισσότερο από το 50% των ψήφων και 27 από τις 51 έδρες στο κοινοβούλιο, με απώλειες πέντε εδρών.  Το κύριο κόμμα της αντιπολίτευσης, το Σοσιαλδημοκρατικό Φιλελεύθερο Κόμμα, κέρδισε έξι έδρες, ενώ το Κόμμα της Εθνικής Ομοσπονδίας διατήρησε τις τρεις έδρες του. 
Στις εκλογές διαπιστώθηκε επίσης ότι η εκπροσώπηση των γυναικών στο κοινοβούλιο θα ανέλθει στο 20%, με 10 γυναίκες να εκλέγονται.

Ιστορικό και εκστρατεία

Στις 30 Σεπτεμβρίου ο πρωθυπουργός Φρανκ Μπαϊνιμαράμα ανακοίνωσε ότι οι εκλογές θα διεξαχθούν στις 14 Νοεμβρίου 2018. Ο πρόεδρος Τζορτζ Κονρότε διέλυσε στη συνέχεια το κοινοβούλιο σύμφωνα με το άρθρο 58 (3) του Συντάγματος, κατόπιν συμβουλής του Πρωθυπουργού. 
234 υποψήφιοι που εκπροσωπούν έξι πολιτικά κόμματα έλαβαν μέρος στις εκλογές και 56 από τους υποψηφίους ήταν γυναίκες.  Ο αριθμός των υποψηφίων για το ψηφοδέλτιο καταρτίστηκε στις 18 Οκτωβρίου.  
Κατά τη διάρκεια της προεκλογικής εκστρατείας, ο ηγέτης του κόμματος Πρώτα τα Φίτζι Φρανκ Μπαϊνιμαράμα δήλωσε ότι ήθελε να κερδίσει όλες τις 51 κοινοβουλευτικές έδρες και να κυβερνήσει χωρίς αντιπολίτευση υποστηρίζοντας ότι τα δύο βασικά κόμματα της αντιπολίτευσης αντιπροσώπευαν τα συμφέροντα των i-Taukei και των Ινδο-Φιτζιανών και όχι όλων των Φιτζιανών.  Το κόμμα SODELPA (Σοσιαλδημοκρατικό Φιλελεύθερο Κόμμα) υποσχέθηκε να αποκαταστήσει το Μεγάλο Συμβούλιο Αρχηγών εντός 100 ημερών αν εκλεγεί και να εξετάσει το ενδεχόμενο αλλαγής του εκλογικού συστήματος για την αποκατάσταση των κοινοτήτων.  Αργότερα υποσχέθηκαν ρητά να επαναφέρουν το Σύνταγμα του 1997.  
Επίσης στη διάρκεια της προεκλογικής εκστρατείας ο ηγέτης της SODELPA, Σιτιβένι Ραμπούκα, κατηγορήθηκε και αθωώθηκε με την κατηγορία της ψευδούς δήλωσης των περιουσιακών στοιχείων και υποχρεώσεων του στον επόπτη των εκλογών.  Η προσφυγή της Ανεξάρτητης Επιτροπής των Φίτζι κατά της Διαφθοράς  (FICAC)  η οποία θα μπορούσε να είχε ως αποτέλεσμα την έκπτωση του Ραμπούκα δύο ημέρες πριν την ψηφοφορία, απορρίφθηκε, ενώ η FICAC υποχρεώθηκε να καταβάλει έξοδα ως αποζημίωση.  Λίγο πριν το αποτέλεσμα της έφεσης ο Ραμπούκα κλήθηκε και πάλι από την αστυνομία με απροσδιόριστες κατηγορίες. 
Την ημέρα των εκλογών, η ψηφοφορία σταμάτησε σε 26 εκλογικά κέντρα λόγω καταρρακτώδους βροχής και πλημμύρας.  Τα ψηφοδέλτια που ρίχτηκαν σε αυτά τα εκλογικά κέντρα καταστράφηκαν. Η ψηφοφορία ξεκίνησε με νέα ψηφοδέλτια το Σάββατο 17 Νοεμβρίου.

Εκλογικό σύστημα

Τα 51 μέλη του Κοινοβουλίου εκλέχθηκαν από μια ενιαία εθνική εκλογική περιφέρεια με αναλογική εκπροσώπηση ανοιχτού καταλόγου, με εκλογικό όριο 5%. Οι έδρες κατανέμονται με τη μέθοδο d'Hondt.

Επακόλουθα

Το κυβερνών κόμμα Πρώτα τα Φίτζι έχασε 5 έδρες, αλλά διατήρησε την πλειοψηφία στο Κοινοβούλιο. Ο ηγέτης του κόμματος Πρώτα τα Φίτζι Φρανκ Μπαϊνιμαράμα απέδωσε την απώλεια των ψήφων στις κακές καιρικές συνθήκες.  Ο  Μπαϊνιμαράμα ορκίστηκε ως πρωθυπουργός στις 20 Νοεμβρίου και διόρισε ένα υπουργικό συμβούλιο αργότερα.
Πάβλε Όρλοβιτς

Ο Πάβλε Όρλοβιτς (σερβικά : Павле Орловић), είναι σερβικός μυθικός ήρωας των επικών, δημοτικών, τραγουδιών της Σερβίας που σχετίζονται με την Μάχη του Κοσσυφοπεδίου.
Ιστορικά αρχεία για τον Όρλοβιτς δεν υπάρχουν  ενώ το δημοτικό τραγούδι " κορίτσι του Κοσσυφοπεδίου " αναφέρει ότι πέθανε μετά τη Μμάχη του Κοσσυφοπεδίου το 1389 από τραύματα που υπέστη στη μάχη. Σύμφωνα με την παράδοση ο Πάβλε ήταν ο γιος του Δούκα Βούκ ο οποίος ζούσε στην πόλη Σόκο Γκράντ κοντά στο ποταμό Ντρίνα. Ο ίδιος ο Παύλος ήταν δούκας του Νόβο Μπρντο και διαχειρίζεται τα κτήματα του πατέρα του στην Σουμαδία.
Σφένδαμος

Χρήσεις

Ο σφένδαμος χρησιμοποιείται στην επιπλοποιία, σε οικοδομικές και αρχιτεκτονικές εφαρμογές, στην κατασκευή μουσικών οργάνων, ως διακοσμητικό φυτό (π.χ. μπονσάι) κ.α. 
Το φύλλο του σφενδάμου αποτελεί το εθνικό σύμβολο του Καναδά και η αναπαράσταση του βρίσκεται στο κέντρο της σημαίας της χώρας.

Είδη

Τα είδη του σφένδαμου ξεπερνούν τα εκατό. Ορισμένα από αυτά είναι αειθαλή, αλλά τα περισσότερα είδη είναι φυλλοβόλα. 
Ο πιο κοινός σφένδαμος είναι Σφένδαμος ο ψευδοπλάτανος (Acer pseudoplatanus), που ευδοκιμεί στην Κεντρική Ευρώπη, στις βορινές ακτές της Μεσογείου και στον Καύκασο. Συνήθως βρίσκεται στα δάση, απομονωμένος, σε γόνιμο έδαφος. Τα φύλλα του είναι ελαφρά, με λοβό και το κάτω μέρος τους είναι σχεδόν λευκό. Το ξύλο του είναι λευκό και όχι πολύ συμπαγές. Το ξύλο της ρίζας του έχει ωραία νερά και χρησιμοποιείται για μικρά έπιπλα πολυτελείας. Το σφενδάμι αυτό υπάρχει και στην Βόρειο Ελλάδα, και είναι περιζήτητο για την κατασκευή μουσικών οργάνων και επίπλων.
Ένα άλλο είδος σφένδαμου είναι Σφένδαμος ο πλατανοειδής ή νορβηγικός σφένδαμος (Acer platanoides), που βρίσκεται στα δάση της Βορείου Ευρώπης και της Βορείου Ασίας. Ο σφένδαμος αυτός, που είναι φυλλοβόλος, μοιάζει με τον πλάτανο, αλλά το ξύλο του είναι ελαφρά κοκκινωπό και κατώτερης ποιότητας. Το ύψος του μπορεί να φτάσει και τα 30 μέτρα, ενώ μπορεί να ζήσει έως και 250 χρόνια.
Ο Σφένδαμος ο σακχαρώδης (Acer saccharum) μοιάζει με τον νορβηγικό σφένδαμο, αλλά  ευδοκιμεί μόνον στα δάση της Βορειοανατολικής Αμερικής. Είναι φυλλοβόλος και το ύψος του μπορεί να φτάσει τα 40 μέτρα. Ο σφένδαμος αυτός κατά την άνοιξη, πριν πέσουν τα φύλλα του, περιέχει υγρά πλούσια σε σάκχαρα. Τα υγρά αυτά συλλέγονται, όπως συλλέγεται και η ρητίνη των πεύκων, και βράζονται για να πυκνώσουν και να παραχθεί έτσι το «σιρόπι από σφένδαμο» (αγγλ., maple syrup).
Σφένδαμος ο ελληνικός ( Acer sempervirens) ευδοκιμεί κυρίως στην Κρήτη και για αυτό και στην κοινή αποκαλείται κρητικό σφενδάμι. Ως προς τα χαρακτηριστικά του δέντρου εχει μικρά πράσινα φύλλα , το ύψος του δέντρου δεν ξεπερνάει τα 10 μέτρα ενώ ο κορμός του όταν το δέντρο ειναι νεαρό σε ηλικία εχει ένα χαρακτηριστικό γκρίζο χρώμα. Τα άνθη του έχουν χρώμα πράσινο-κίτρινο και όταν τα κλαδιά του δέντρου μεγαλώσουν αρκετά σχηματίζουν μια "ομπρέλα". Είναι ένα απο τα ανθετικότερα είδη σφενδάμου όσον αφορά τις θερμοκρασίες καθώς αντέχει την υπερβολική ζέστη. Τέλος μοιάζει επίσης πολύ ως προς τα χαρακτηριστικά με το σφενδάμι της Βορείου Ευρώπης ( Acer monspessulanum ) με τη διαφορά ότι έχει μικρότερο ύψος απο το βόρειο συγγενή του και πιό πράσινα φύλλα.
Φρειδερίκος της Έσσης-Φίλιππσταλ-Μπάρχφελτ

Βιογραφία

Ήταν ο πρωτότοκος γιος του Γουλιέλμου λάντγκραβου της Έσσης-Φίλιππσταλ-Μπάρχφελτ και της Καρλόττας-Βιλελμίνης, κόρης του Λέμπρεχτ πρίγκιπα του Άνχαλτ-Τσάιττς-Χόυμ.
Το 1761 απεβίωσε ο πατέρας του και τον διαδέχθηκε ως λάντγκραβος της Έσσης-Φίλιππσταλ-Μπάρχφελτ. Το 1764 ετελεύτησε ο επόμενος αδελφός του Κάρολος-Γουλιέλμος σε ηλικία 30 ετών.
Ο Φρειδερίκος απεβίωσε το 1777 σε ηλικία 50 ετών, έπειτα από 16 έτη διακυβέρνησης. Ήταν άτεκνος, έτσι τον διαδέχθηκε ο νεαρότερος αδελφός του Αδόλφος.

Οικογένεα

Νυμφεύτηκε το 1772 τη Σοφία-Ενριέττα, κόρη του βιλντ- και ρινε-γκράβου του Ζαλμ-Γκρούνμπαχ. Δεν απέκτησαν τέκνα και η Σοφία-Ενριέττα απεβίωσε το 1800.